[bookmark: _GoBack]Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

94/2017. (IV. 5.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Schaffer Tünde és Csémy László képviselőket jelöli ki jegyzőkönyv-hitelesítőknek.

K. m. f.

	Németh Balázs s.k. 	Patocskai Ibolya s.k.
	polgármester	jegyző


	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.




Zobokiné Bite Gyöngyi 
testületi ügyintéző



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

95/2017. (IV. 5.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. április 5-i rendkívüli ülésén a következő napirendi pontokat tárgyalja meg:

1. A bácsalmási Szent László Határrendész Közhasznú Egyesület „Generációk együtt a közösségekért a bácsalmási járásban” című pályázatának előfinanszírozása (1. sz. előterjesztés)
2. A települési önkormányzatok rendkívüli önkormányzati támogatására irányuló pályázat benyújtásáról szóló 70/2017. (III. 24.) Bácsalmás v. öh. jelölésű határozat módosítása (2. sz. előterjesztés)
3. A Trigo Kft. közterület-használati kérelmének elbírálásáról szóló 88/2017. (III. 28.) Bácsalmás v. öh. jelölésű határozat visszavonása (3. sz. előterjesztés)
4. Bérleti szerződés kötése a DIGI Kft.-vel (4. sz. előterjesztés)
Zárt ülésen:
1. Szűcs Lajosné eladó és Vida Sándor vevő adásvételi szerződése ügyében benyújtott kifogás elbírálása a bíróság utasítása alapján (Bácsalmás 087/45 hrsz) (Z/1. sz. előterjesztés)
2. Stefánovics Imre eladó és Vida Sándor vevő adásvételi szerződése ügyében benyújtott kifogás elbírálása (Bácsalmás 0364/4 hrsz.) (Z/2. sz. előterjesztés) 
3. Hutterer Péter és Hutterer Zsófia eladók és Vida Sándor vevő adásvételi szerződése ügyében benyújtott kifogás elbírálása (Bácsalmás 0229/41 hrsz) (Z/3. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k. 	Patocskai Ibolya s.k.
	polgármester	jegyző


	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.

Zobokiné Bite Gyöngyi 
testületi ügyintéző 

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

96/2017. (IV. 5.) Bácsalmás v. öh.

A bácsalmási Szent László Határrendész 
Közhasznú Egyesület „Generációk együtt
a közösségekért a bácsalmási járásban” 
című pályázatának előfinanszírozása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) a Szent László Határrendész Közhasznú Egyesület (székhelye: Bácsalmás, Damjanich u. 89. fszt. 1.) részére a „Generációk együtt a közösségekért a bácsalmási járásban” című nyertes pályázat előfinanszírozásához 10 000 000 Ft visszatérítendő támogatási keretet biztosít a pályázati támogatási összeg megérkezését követő 15. napig, de legkésőbb 2018. december 31-ig. A keretösszegből történő lehívás előtt az előzőleg felvett támogatási összegből történő szakmai megvalósításról beszámolót kell készíteni.

2. A Képviselő-testület a visszatérítendő támogatás biztosítékaként a számlavezető pénzintézetnél felhatalmazást kér azonnali beszedési megbízáshoz a Szent László Határrendész Közhasznú Egyesülettől.

3. A Képviselő-testület felhatalmazza Németh Balázs polgármestert a visszatérítendő támogatás nyújtása tárgyában kötendő, jelen határozat melléklete szerinti támogatási szerződés megkötésére, aláírására. 

Határidő: azonnal és 2018. december 31. (a támogatás visszafizetésére)
Felelős: Németh Balázs polgármester 

Operatív felelős: Horváth István PBÜ osztályvezető

A határozatról értesül: 
- kivonattal:	1. Németh Balázs polgármester 
		2. Patocskai Ibolya
3. Horváth István PBÜ osztályvezető
		4. Horváth Erika pályázati referens
		5. Szent László Határrendész Közhasznú Egyesület

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.

Zobokiné Bite Gyöngyi testületi ügyintéző 

Melléklet a 96/2017. (IV. 5.) Bácsalmás v. öh. jelölésű határozathoz 

TÁMOGATÁSI SZERZŐDÉS

Amely létrejött egyrészről Bácsalmás Város Önkormányzata /6430 Bácsalmás, Gróf Teleki u. 4-8. törzsszám: 724320, adószám: 15724320-2-03, statisztikai szám: 15724320-8411-321-03; teljesítésre nyitva álló bankszámlaszám: 11732088-15336471-00000000/, képviseletében Németh Balázs polgármester, mint Támogató (a továbbiakban: Támogató), másrészről 

a Szent László Határrendész Közhasznú Egyesület (székhely: 6430 Bácsalmás, Damjanich u. 89. fszt. 1.; képviseli: Nothof Zsombor elnök), mint Támogatott, a Támogatottnál futó „Generációk együtt a közösségekért a bácsalmási járásban”, c. pályázathoz kapcsolódó előfinanszírozás biztosítása érdekében az alábbiak szerint:

1.	Támogató Bácsalmás Város Önkormányzata 96/2017. (IV. 5.). Bácsalmás v. öh. határozata alapján 10.000.000,- Ft (azaz Tízmillió forint) visszatérítendő támogatási keretösszeget bocsát a Támogatott rendelkezésére, pályázati előfinanszírozásra a pályázati összeg beérkezését követő 15. napig, de legkésőbb 2018. december 31-ig. 

2.	A Támogatási keretösszegből a támogatás igénybevétele részletekben történik. A részletek számára, összegére nézve a Felek egyéb korlátozást nem állapítanak meg, azzal, hogy az összes igénybe vett támogatás az 1. pontban meghatározott keretösszeget nem haladhatja meg.

3.	A támogatás lehívásának rendje a következő:
Támogatott a keretösszegből történő lehívás előtt közli a Támogatóval, hogy milyen célra, mekkora támogatási részletet kíván felhasználni. Támogató vállalja, hogy a Támogatott részére az igényelt támogatási részlet összegét 8 napon belül átutalja Támogatott …….. vezetett ……………………….. bankszámlájára.
Támogatott az igénybe vett támogatási részlet felhasználásáról szakmai beszámolót készít.
A soron következő támogatási részlet igénybevétele abban az esetben lehetséges, ha Bácsalmás Város Önkormányzatának polgármestere az előző támogatási részletről szóló szakmai beszámolót elfogadta. 

4.	A Támogatott vállalja, hogy az igénybe vett támogatás összegét a pályázati támogatás beérkezését követő 15. napig, de legkésőbb 2018. december 31-ig Bácsalmás Város Önkormányzatának …………………………….. számú számlájára visszafizeti.

5.	A Támogatott tudomásul veszi, hogy a kapott támogatás visszafizetésének végső határideje 2018. december 31. napja.

6.	A Támogatott tudomásul veszi, hogy amennyiben a jelen szerződésből eredő fizetési kötelezettségeinek legkésőbb 2018. december 31.-ig nem, vagy nem maradéktalanul tesz eleget, úgy a Támogató a vissza nem fizetett összegre vonatkozóan azonnali beszedési megbízás benyújtására jogosult. Az azonnali beszedési megbízásra a jelen szerződés elválaszthatatlan részét képező, a Támogatott, mint kötelezett számlatulajdonos hitelintézetének szóló bejelentése (felhatalmazó levél) alapján történik.

7.	A jelen szerződésben nem szabályozott kérdésekben a hatályos Polgári Törvénykönyv és a vonatkozó jogszabályok rendelkezései az irányadók.

8.	Az esetlegesen felmerülő jogvitákkal kapcsolatban a szerződő felek kikötik - hatáskörtől függően - a Kecskeméti Törvényszék, illetve a Bajai Járásbíróság kizárólagos illetékességét.

A Szerződés 4 eredeti, egymással teljes egészében megegyező példányban készült, amelyből 1 példány a Támogatottnál, 3 példány a Támogatónál marad.

Jelen szerződést a Szerződő Felek elolvasás és megértés után, mint akaratukkal mindenben megegyezőt jóváhagyólag aláírták.

Bácsalmás, 2017. április ………


	……………………………………..	……………………………………..
	Bácsalmás Város Önkormányzata	Szent László Határrendész
		Közhasznú Egyesület
	Németh Balázs	Nothof Zsombor
	polgármester	elnök
	Támogató	Támogatott


A kötelezettségvállalást ellenjegyeztem:

	Horváth István
	pénzügyi, beruházási és üzemeltetési osztályvezető


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

97/2017. (IV. 5.) Bácsalmás v. öh.

A települési önkormányzatok rendkívüli 
önkormányzati támogatására irányuló 
pályázat benyújtásáról szóló 
70/2017. (III. 24.) Bácsalmás v. öh. 
jelölésű határozat módosítása 	Határozat

Bácsalmás Város Önkormányzatának Képviselő-testülete a települési önkormányzatok rendkívüli önkormányzati támogatására irányuló pályázat benyújtásáról szóló 70/2017. (III. 24.) Bácsalmás v. öh. jelölésű határozatának 1. pontját az alábbiak szerint módosítja:

„1. Bácsalmás Város Önkormányzatának Képviselő-testülete (a továbbiakban: Képviselő-testület) a belügyminiszter és a nemzetgazdasági miniszter pályázati kiírására, a Magyarország 2017. évi központi költségvetéséről szóló 2016. évi XC. törvény 3. melléklet III. 1. a) pont szerinti települési önkormányzatok rendkívüli önkormányzati támogatására a támogatási igény benyújtásáról döntött.”

Határidő: azonnal
Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető

K. m. f.

	Németh Balázs s.k. 	Patocskai Ibolya s.k.
	polgármester	jegyző


	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.



Zobokiné Bite Gyöngyi 
testületi ügyintéző


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

98/2017. (IV. 5.) Bácsalmás v. öh.

A Trigo Kft. közterület-használati 
kérelmének elbírálásáról szóló 
88/2017. (III. 28.) Bácsalmás v. öh. 
jelölésű határozat visszavonása 	Határozat

Bácsalmás Város Önkormányzatának Képviselő-testülete a Trigo Kft. közterület-használati kérelmének elbírálásáról szóló 88/2017. (III. 28.) Bácsalmás v. öh. jelölésű határozatát visszavonja, mivel a Trigo Kft. a közterült-használat engedélyezésére vonatkozó kérelmét visszavonta. 

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
- levélben:	a kérelmező

A képviselő-testület nem kéri jelenteni a határozatban foglaltak végrehajtásának megtörténtét.

K. m. f.

	Németh Balázs s.k. 	Patocskai Ibolya s.k.
	polgármester	jegyző


	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.



Zobokiné Bite Gyöngyi 
testületi ügyintéző


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli ülésének jegyzőkönyvéből 

(Kihagyva a kihagyandókat.)

99/2017. (IV. 5.) Bácsalmás v. öh.

Bérleti szerződés kötése a DIGI Kft.-vel 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Város Önkormányzata és a DIGI Távközlési és Szolgáltató Kft. között megkötendő bérleti szerződést 2017. május 1-jei hatállyal, a jelen határozat melléklete szerint elfogadja és jóváhagyja. 

2.	A Képviselő-testület felhatalmazza Németh Balázs polgármestert a szerződés aláírására és a bérleti szerződés megkötéséhez szükséges intézkedések teljes jogkörrel történő végrehajtására.

Határidő: 2017. május 1.
Felelős: Németh Balázs polgármester 

Operatív felelős: Horváth István Attila PBÜ osztályvezető

A határozatról értesül: 
- kivonattal:	1. Németh Balázs polgármester 
2. Patocskai Ibolya jegyző
3. Horváth István pénzügyi és gazdasági osztályvezető
4. dr. Párczen Zoltán igazgatási és jogi ügyintéző
- levélben:	1. DIGI Távközlési és Szolgáltató Kft.(1134 Budapest, Váci út 35.)

K. m. f.

	Németh Balázs s.k. 	Patocskai Ibolya s.k.
	polgármester	jegyző


	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.



Zobokiné Bite Gyöngyi 
testületi ügyintéző



Melléklet a 99/2017. (IV. 5.) Bácsalmás v. öh. jelölésű határozathoz


Állomás kód: (állomáskód és név)				Iktatószám:

Bérleti szerződés

amely létrejött egyrészről 

	Név/cégnév: 
	Bácsalmás Város Önkormányzata

	Székhely: 
	6430 Bácsalmás, Gróf Teleki József u. 4-8.

	Cégjegyzékszám: 
	724320

	Adószám: 
	15336471-2-03

	Bankszámlaszám: 
	11732088-15336471-00000000

	Képviseli: 
	Németh Balázs polgármester


mint bérbeadó (a továbbiakban: a „Bérbeadó”),

másrészről a

DIGI Távközlési és Szolgáltató Kft. (1134 Budapest, Váci út 35., cégjegyzékszám: 01-09-667975, adószám: 12175136-2-44, bankszámlaszám: 13700016-03848016-00000000, képviseli: Florin Ungureanu ügyvezető) mint bérlő (a továbbiakban: a „Bérlő”)

együttesen: Felek között, alulírott helyen és időpontban, az alábbi feltételekkel.

1. Preambulum

1.1. A Bérlő a rádiófrekvenciákra vonatkozó állami tulajdonosi jogok gyakorlójával, a Nemzeti Média- és Hírközlési Hatóság Hivatalával kötött Hatósági Szerződése alapján frekvenciahasználatra jogosult és mobil távközlési szolgáltatást nyújt Magyarország területén. A szolgáltatás biztosítása érdekében a Bérlő Magyarország területén nyilvános, mobil, cellás rádiótelefon hálózatot épít ki, melynek üzemeltetését távközlési állomások (a továbbiakban: az „Állomás”) létesítésével teszi lehetővé.

2. A Szerződés tárgya

	Ingatlan címe: 
	6430 Bácsalmás, Szent János utca 1.

	Helyrajzi szám: 
	1976/4 hrsz.

	Terület:
	25m2 (meglévő építmény)



2.1. A Bérbeadó kijelenti, hogy kizárólagos tulajdonában van a Bácsalmás belterület 1976/4 hrsz. alatt nyilvántartott, természetben a 6430 Bácsalmás, Szent János utca 1. szám alatt található ingatlan, melyet jelen szerződés (a továbbiakban: a „Szerződés”) elválaszthatatlan részét képező földhivatali térképmásolat jelöl. A Bérbeadó a jelen pontban meghatározott ingatlanon fennálló tulajdonjogát 30 napnál nem régebbi tulajdoni lap másolattal igazolja, amely egyben a Szerződés 1. számú melléklete.

2.2. A Bérbeadó a jelen Szerződésben foglalt feltételekkel bérbe adja, a Bérlő pedig bérbe veszi a 2.1 pontban meghatározott ingatlan (földhivatali besorolása szerint: kivett sporttelep) közösen kijelölt, mintegy 25 m2 területű részét (a továbbiakban: a „Bérlemény”) Állomás létesítése céljából. A Bérlemény pontos adatait a jelen Szerződés aláírását követően készítendő kiviteli terv tartalmazza, melynek 1 példányát a Bérlő a kivitelezés megkezdését megelőzően a Bérbeadó részére átadja. Amennyiben a Bérbeadó a kiviteli terv kézhezvételét követő 10 napon belül kifogást nem emel, úgy a kiviteli tervet a Felek jóváhagyottnak tekintik, amely alapján a Bérlő az Állomás kivitelezésére jogosult.

2.3. A Bérlő jogosult a 2.2. pontban meghatározott területen az Állomás létesítése, üzemszerű működése és fejlesztése érdekében antennákat vagy antennarendszert, az Állomás rendeltetésszerű használatához szükséges valamennyi berendezést, tartószerkezetet, az azokat összekötő kábelrendszereket, valamint az elektromos energia fogyasztásmérőjét telepíteni és üzemeltetni.

2.4. A Bérleményen belül telepíteni és üzemeltetni kívánt berendezéseket, a tartószerkezeteken elhelyezett antennák típusát, darabszámát, az összekötő kábelrendszer kábeleinek és vezetékeinek típusát és darabszámát a Bérlő műszaki igényei szerint, a bérelt területen, szabadon módosíthatja a terület növekedése nélkül.

Önkormányzat esetén 
2.5. A Bérbeadó a Bérlemény bérbeadására a Bérbeadó képviselő testület [99/2017 (IV.5.) Bácsalmás város öh.] számú határozata alapján jogosult.

3. A Szerződés időtartama

3.1. A Felek a jelen Szerződést az aláírás napjától 2029. június 15. napjáig tartó határozott időtartamra kötik (elsődleges időtartam).

3.2. A Szerződés hatálya automatikusan meghosszabbodik 5 (öt) évvel, amennyiben a Bérbeadó vagy a Bérlő a Szerződés lejáratát 180 nappal megelőzően nem nyilatkozik, hogy a Szerződést nem kívánja meghosszabbítani. A Szerződés hatálya ezt követően automatikusan minden alkalommal 5 (öt) évvel (kiterjesztett időtartam) meghosszabbodik, amennyiben a Bérbeadó vagy a Bérlő a Szerződés lejáratát 180 nappal megelőzően nem nyilatkozik, hogy a Szerződést nem kívánja meghosszabbítani.

4. A Bérbeadó jogai és kötelezettségei

4.1. A Bérbeadó kijelenti és szavatolja, hogy jogosult a Bérlemény felett rendelkezni, a Bérlemény nem minősül köztulajdonnak, nem idegenítették el harmadik személyek részére, nem képezi bírósági, kisajátítási vagy más vita tárgyát, nincs lefoglalva, per-, teher-, igény- és szolgalommentes, a BAJAVÍZ Kft., mint a közművagyon üzemeltetője pedig a bérleti szerződés megkötéséhez nyilatkozatban hozzájárul.

4.2. Amennyiben a kivitelezési munka a hatályos jogszabályi előírások alapján építési engedélyhez kötött tevékenységnek minősül, úgy a Bérbeadó kifejezetten, véglegesen és visszavonhatatlanul hozzájárul, hogy a Bérlő az építési, a későbbiekben a használatbavételi, vagy más hatósági eljárást saját nevében kezdeményezzen és lefolytasson. A Bérbeadó, a jogszabályi előírások alapján az engedélyezési eljárásokhoz szükséges tulajdonosi hozzájáruló nyilatkozatát véglegesen és visszavonhatatlanul megadja. 

4.3. A BAJAVÍZ Kft. kötelezettséget vállal arra, hogy biztosítja a Bérlő, a Bérlő megbízottai illetve vállalkozói számára az Állomás területére történő bejutást az év az 365 (366) napján, napi 24 órában. Ezen kötelezettségének megszegéséből eredő kárért a BAJAVÍZ Kft. teljes felelősséggel tartozik. A bejutás biztosításának megkönnyítése érdekében a Bérbeadó és a BAJAVÍZ Kft. hozzájárulnak, hogy a Bérlő az ingatlan bejáratánál, az épület közösen használt részeinek kulcsait tartalmazó ún. csőszéfet (keysafe) létesítsen. Ezen pontban foglalt kötelezettségek a BAJAVÍZ Kft.-t, mint a közművagyon üzemeltetőjét terheljék és ne Bérbeadót.

4.4. A Bérbeadó a jelen Szerződés aláírásával visszavonhatatlanul hozzájárul, hogy a Bérlő az Állomás energia- és átviteltechnikai ellátásához szükséges föld- és/vagy légkábelt a jelen Szerződésben meghatározott ingatlan Bérbeadóval egyeztetett területén átvezesse, amelyért a Bérleti díjon felül egyéb díjat, követelést nem jogosult a Bérlővel szemben érvényesíteni. 

4.5. A Felek megállapodnak, hogy amennyiben a jelen Szerződés megkötéséhez és aláírásához a Bérbeadó részére a saját érdekkörében felmerült okból jóváhagyás vagy engedély szükséges, annak beszerzése és az ezzel kapcsolatos költségek a Bérbeadót terhelik.

4.6. A Bérbeadó tudomásul veszi, hogy a Bérleményen felépítendő, a Bérlő tulajdonában lévő Állomás környezetében csak olyan tevékenységet folytathat, amely a Bérlő által nyújtott távközlési szolgáltatást nem akadályozza. Akadályozónak minősülhet például az üzemelő Állomás közelében elhelyezésre kerülő hirdetőtábla, egyéb magas építmény létesítése, vagy olyan távközlési, illetve egyéb műszaki berendezés üzembe helyezése, amely az Állomás működését zavarja.

4.7. A Bérbeadó kötelezettséget vállal arra, hogy a jelen Szerződésben meghatározott ingatlanon tervezett – az Állomás működését, üzemeltetését érintő – építési, bővítési, karbantartási tevékenységekről, felújítási, átalakítási munkálatokról azok megkezdése előtt legalább 90 nappal írásban tájékoztatja a Bérlőt. A tájékoztatás elmaradásával vagy hiányosságaival a Bérlőnek okozott kár megtérítésére a Bérbeadó köteles. Ez alól kivételek a vis maior esetek, valamint az olyan események, amelyek a Bérbeadó részéről azonnali beavatkozást igényelnek az ingatlan állagának, állapotának megóvása vagy a balesetveszély elhárítása és megszüntetése érdekében. A Bérbeadó a hivatkozott események bekövetkeztéről haladéktalanul köteles a Bérlőt tájékoztatni. A Felek vállalják, hogy a tájékoztatást követően egyeztetést kezdeményeznek és együttműködnek egymással annak érdekében, hogy az Állomás az átalakítás ideje alatt is üzemszerűen működőképes maradjon.

4.8. A Bérbeadó a Bérlő előzetes írásbeli hozzájárulásával jogosult az ingatlant harmadik személynek bérbe adni, vagy más módon rendelkezésére bocsájtani távközlési hálózat építéséhez vagy üzemeltetéséhez, vagy olyan más tevékenységhez, amely az Állomás rendeltetésszerű működését befolyásolhatja. A Bérlő köteles hozzájárulását megadni, amennyiben a harmadik személy tevékenysége a Bérlő tevékenységét bizonyítottan nem zavarja.

4.9. A Bérbeadó a Bérlő előzetes írásbeli hozzájárulásával jogosult a jelen Szerződésből eredő jogait és kötelezettségeit harmadik személyre átruházni, engedményezni vagy bármely más módon átengedni. 

4.10. A Bérbeadó teljes körű és feltétlen szavatosságot és kötelezettséget vállal, hogy amennyiben a Bérleményt vagy az egész ingatlant, amelyben a jelen Szerződés tárgyát képező Bérlemény található bármilyen formában elidegeníti vagy megterheli, akkor a Bérlemény tulajdonjogát, vagy azzal kapcsolatos bármely jogot megszerző harmadik személy köteles betartani a jelen Szerződésben meghatározottakat. Az ennek elmaradásával vagy hiányosságával a Bérlőnek okozott teljes kárért a Bérbeadó felel. Az új tulajdonos, vagy más jogosult a jelen Szerződést nem mondhatja fel a határozott időtartam elteltéig. 

4.11. A Bérbeadó előzetesen köteles a Bérlőt írásban tájékoztatni a Bérleményt magában foglaló ingatlan esetleges speciális kötelező előírásairól (pl.: SzMSz, Házirend, tűz-, balesetvédelmi előírások, stb.). 

4.12. A Bérbeadó köteles a Bérleményt magában foglaló ingatlant vagy ingatlanrészt az Állomás fennállása alatt a Szerződés céljára tekintettel rendeltetésszerű használatra alkalmas állapotban tartani. 

5. A Bérlő jogai és kötelezettségei

5.1. A Bérlő a Bérleményt – a 2.2. pontban és a későbbiekben készítendő kiviteli tervben meghatározottak szerinti – az Állomása elhelyezésére és üzemeltetésére használhatja.

5.2. A Bérlő kötelessége a Bérleményben felszerelt, elhelyezett berendezéseinek, eszközeinek karbantartása, előírásszerű üzemeltetése.

5.3. A Bérlő kötelezettséget vállal arra, hogy az Állomása üzemeltetésénél a vonatkozó és hatályos magyar szabványokat és biztonságtechnikai előírásokat betartja, és azok betartásáról gondoskodik, továbbá az általa létrehozni kívánt létesítmény felépítéséhez a szükséges hatósági engedélyeket beszerzi. A Felek megállapodnak, hogy a Bérlő az engedélyek megszerzésének meghiúsulása, módosulása illetőleg azok esetleges visszavonása, gazdasági érdekei változása vagy hálózatának módosulása esetén jogosult rendes felmondással harminc (30) napos felmondási idővel felmondani a jelen Szerződést minden további jogkövetkezmény nélkül.

5.4. A Bérlő által felszerelt összes berendezés és felszerelés a Bérlő tulajdonában marad.

5.5. A Bérlő köteles az Állomás építése, üzemeltetése, átalakítása vagy korszerűsítése során a Bérlemény uralkodóingatlanában bizonyítottan neki felróhatóan okozott károkat, hibákat, sérüléseket saját költségén azonnal helyreállítani, kijavítani, illetve azokat helyrehozni.

5.6. A Bérlő kijelenti, hogy berendezései az ingatlanon működő, a hatályos szabályoknak, előírásoknak és szabványoknak megfelelő műszaki berendezéseket (rádió, televízió, számítógép), valamint a Nemzeti Média- és Hírközlési Hatóság rádióengedélyével rendelkező egyéb híradástechnikai berendezések működését nem zavarják és az Állomás eleget tesz a 0 Hz-300 GHz közötti frekvenciatartományú elektromos, mágneses és elektromágneses terek lakosságra vonatkozó egészségügyi határértékeiről szóló 63/2004. (VII. 26.) ESzCsM rendeletben, illetve a mindenkor hatályos jogszabályokban meghatározott egészségügyi határértéknek.

5.7. A Bérlő feladata és kötelessége, hogy munkatársaival, megbízottaival és alvállalkozóival – a 4.11. pont szerinti, - a Bérbeadó üzemeltetési rendjét, speciális előírásait, tűz-, munka- és balesetvédelmi, és más egyéb kötelező előírásait megismertesse, és azokat betartsa és betartassa.

5.8. A Felek megállapodnak, hogy a Bérlő tevékenységével kapcsolatos valamennyi költség a Bérlőt terheli. 

5.9. A Bérlő a Bérleményben a bérelt terület nagyságának növekedését eredményező műszaki átalakítást igénylő munkálatok elvégzésére a Bérbeadó előzetes, írásbeli hozzájárulásával jogosult.

5.10. A Bérlő köteles tájékoztatni a Bérbeadót a jelen Szerződésben rögzített jogainak és kötelezettségeinek harmadik fél részére történő átruházásáról, engedményezéséről, vagy a Szerződés átruházásáról. A Bérleményt a Bérlő a Bérbeadó egyidejű tájékoztatásával úgy jogosult albérletbe vagy harmadik személy használatába adni, hogy az albérlő és a használó magatartásáért úgy felel, mintha a Bérleményt maga használta volna.

5.11. A Bérlő a 2.2. pontban megjelölt nagyságú területen, a Bérleményen belül jogosult a Bérbeadó külön hozzájárulása nélkül, de a Bérlő értesítési kötelezettsége mellett átalakítási, karbantartási, korszerűsítési vagy szolgáltatásbővítési munkálatokat elvégezni.

6. Bérleti díj 

6.1. Bérleti díj és fizetési feltételek

	Bérleti díj
	1.000.000 Ft/év azaz egymillió forint/év
mely összeg az ÁFA-t nem, de a fizetendő adókat tartalmazza 

	Bérleti díj érvényessége:
	2017. december 31.

	Díjfizetés esedékessége
	Negyedéves 

	Bérbeadó bankszámlaszáma
	
11732088-15336471-00000000

	Bérlő számlázási címe
	DIGI Távközlési és Szolgáltató Kft.  
1134 Budapest, Váci út 35.



A Bérlő a bérleti díjat negyedévenként előre köteles megfizetni, a Bérbeadó által kibocsátott számla kézhezvételétől számított 30 napon belül átutalás útján a Bérbeadó bankszámlaszámára.

6.2. Az első számla kiállításának időpontja
A Bérbeadó a bérleti díjra a kivitelezés megkezdése napját követően jogosult, melyet a Bérlő címére számlázhat. A kivitelezés megkezdését követő első számla tartalmazza a kivitelezés megkezdése napjától a kivitelezés megkezdése félévének utolsó napjáig számított bérleti díj időarányos összegét. A kivitelezés megkezdését követő első számlán a Bérbeadó a teljesítés időpontjaként a kivitelezés megkezdése napját követő 30. napot jelöli meg, mely nap megegyezik a fizetés esedékességével.

6.3. A Bérbeadó köteles a számláján a Szerződés/Állomás azonosítóját ( (megyekód) *****) és a számlázási időszakot feltüntetni, ellenkező esetben a Bérlő jogosult a számlát, mint azonosításra alkalmatlant visszaküldeni. 

6.4. A Bérlő fizetési késedelme esetén a Bérbeadó 30 napos fizetési póthatáridő megjelölésével fizetési felszólítást küld a Bérlőnek. A Bérbeadó a késedelem napjától jogosult a Polgári Törvénykönyv 6: 48. § (1) bekezdésében meghatározott mértékű késedelmi kamatra. A bérleti díj megfizetésének elmulasztása esetén a Bérbeadó jogosult a Szerződést felmondani, ha a Bérlő a póthatáridő elteltéig sem fizetett. A Felek megállapodnak, hogy a Bérbeadó a jelen Szerződést a jelen pontban meghatározott eseten kívül felmondással nem szüntetheti meg.

6.5. A bérleti díj tartalmazza a Bérbeadó által a Szerződés alapján nyújtott összes szerződésszerű teljesítés ellenértékét. A Bérbeadó a Szerződésben meghatározott bérleti díjon felül egyéb díjat, kiadást, rezsit illetve költséget, vagy bármilyen más jogcímen követelést nem jogosult a Bérlővel szemben érvényesíteni. A Szerződés bármilyen okból történő megszűnése esetén a Felek elszámolnak egymással úgy, hogy a Bérlő a bérleti díj fizetésére a Bérlemény tényleges használatának utolsó napjáig köteles. Arra az időre, amely alatt a Bérlő a Bérleményt a saját felróható magatartásán kívül felmerült okból nem használhatja, bérleti díj nem jár. A Bérlő által előre fizetett bérleti díj visszatérítésére a Bérbeadó a Bérlő által elkészített elszámolás kézhezvételét követő 8 napon belül köteles. Amennyiben a Bérlő a Bérleményt a Szerződés megszűnését követően nem adja vissza a Szerződésben meghatározottaknak megfelelően, úgy használati díj fizetésére köteles, melynek napi összege megegyezik a félévre érvényes bérleti díj 1/180-ad részével.

6.6. A Bérbeadó jogosult a bérleti díjat 2018. január 1. napjától évente módosítani a tárgyévet megelőző évre (az év január-december időszakára) vonatkozó, a KSH által hivatalosan közzétett / fogyasztói árindex változás mértékéig. A módosított bérleti díjat a Bérbeadó a jelen Szerződésben meghatározottak szerint kiállított tárgyévre szóló számláiban jogosult érvényesíteni. A Bérbeadó jelen pontban meghatározott módosítási és a bérleti díjra vonatkozó igénye az esedékesség időpontjától számított egy év alatt évül el.

7. A Bérlemény átadás-átvétele, berendezése, átalakítása és visszaadása 

7.1. A bérlet kezdetekor a Bérlemény munkaterület átadás-átvételéről jegyzőkönyv készül, mely tartalmazza a Bérlemény állapotának és felszereltségének leírását, és amelyet mindkét Fél meghatalmazott képviselője aláír. 

7.2. A Bérleményen és a meglevő berendezéseken a Bérlő szükség esetén jogosult az indokolt műszaki változtatásokra.

7.3. Az elsődleges, vagy a kiterjesztett bérleti időtartam lejártát követően, ha a Szerződés meghosszabbítására nem kerül sor, vagy ha a fentiekben foglaltak szerint a Bérlő visszaadja a Bérleményt, a felszereléseket jogosult elszállítani. A Bérbeadó megállapodhat a Bérlővel a berendezés, illetve a változtatások megtartásáról, amennyiben kifizeti a Bérlőnek az ingatlan értékét növelő változtatások ellenértékét, a Felek a Ptk. 6:337. § alkalmazását kizárják. A Bérlő a Bérlemény visszaadásakor az általa okozott hibák elhárításán kívül semmilyen átalakítási vagy felújítási munka elvégzésére nem köteles. Ha a Bérlő a Bérleményt jogosulatlanul alakította át, a Bérbeadó felhívására köteles a szerződésszerű használattal járó és a természetes elhasználódás figyelembe vételével az eredeti állapotot helyreállítani. 

7.4. A Bérlemény visszaadásáról a Felek jegyzőkönyvet készítenek, amelyet meghatalmazott képviselőik írnak alá. 

7.5. A Bérbeadó a bérlet tartama alatt szavatol a Bérlemény per-, és igénymentességéért. A Bérbeadó teljes körű és feltétlen szavatosságot vállal azért, hogy a Bérlemény vonatkozásában harmadik személyt nem illet meg előbérleti, szolgalmi, használati, rendelkezési vagy birtokjog, vagy bármilyen más jog, amely a Bérlő jogainak gyakorlását vagy a Bérlemény zavartalan használatát akadályozza, vagy korlátozza. Teljes kártérítési felelősséget vállal a Bérbeadó a Bérlőnek a Bérleményben a jelen Szerződés szerint elhelyezett technikai eszközei és az ezek áramellátását biztosító vezetékek biztonságáért.

8. Az Állomás energiaellátása 

8.1. A Bérlő az Állomás villamosenergia-ellátása érdekében törekszik arra, hogy a területileg illetékes hálózati engedélyessel vagy a jogosult energiakereskedővel kössön szerződést és főmérőt építsen ki. A Bérlő az elektromos energia költségeket közvetlenül az energiakereskedőnek vagy az áramszolgáltatónak fizeti meg. 

8.2. A Bérbeadó a jelen Szerződés aláírásával hozzájárul, hogy a Bérlő, a tárgyi ingatlanon, vagy az ingatlan közelében elérhető, méretlen fogyasztói villamos hálózatról, saját költségén főmérős csatlakozási pontot és mérőhelyet alakítson ki. A Bérbeadó vállalja, hogy együttműködik a Bérlővel az Állomás működéséhez szükséges, az ingatlant érintő, azon áthaladó mért elektromos kábelnyomvonal kijelölésében. A Bérlő tájékoztatja a Bérbeadót, hogy az Állomás villamos teljesítmény igénye várhatóan maximum 3 x 10A.

8.3. Abban az esetben, ha a Bérlő műszaki biztonságtechnikai, vagy gazdasági okokból nem tud kiépíteni a Bérbeadótól független energiaellátó rendszert, úgy a Bérbeadó biztosítja a Bérlő számára a szükséges villamos energiát és az almérős saját villamosenergia-hálózatához történő kialakítását. Az almérés műszaki és gazdasági feltételeit a Felek energiavételezési megállapodásban rögzíthetik.

8.4. A Bérbeadó szavatolja, hogy a Bérlő jogosult az Állomás számára kiépített és a folyamatos működéshez szükséges áramellátás fenntartására az ingatlanon telepített Állomás fennállásáig.

9. Vis maior

9.1. Egyik Fél sem köteles helytállni a Szerződés szerinti nyilatkozatai, szavatosságvállalásai, feltételei vagy kötelezettségei bármilyen, vis maiornak minősülő eseményből fakadó késedelméért vagy nem teljesítéséért. Vis maiornak minősül különösen az elháríthatatlan erőhatalom, a műhold, földi távközlés hálózat, vagy más szétosztási mód, legyőzhetetlen erőhatalomból, elemi csapásból származó, vagy egyéb hasonló okból származó, a Feleknek fel nem róható meghibásodása. A vis maior okán késedelmesen teljesítő vagy nem teljesítő Fél minden indokolt erőfeszítést köteles megtenni annak érdekében, hogy a lehető leghamarabb folytathassa nyilatkozatai, szavatosságai, vállalásai vagy kötelezettségei teljesítését, azzal a feltétellel, hogy amennyiben a teljesítés 30 (harminc) napon belül nem folytatható, a Bérlő jogosult 30 (harminc) napos felmondási határidővel felmondani a Szerződést.

10. A szerződés megszűnése

10.1. A jelen Szerződés megszűnik, amennyiben:
-	a határozott időtartam lejár;
· a határozott (elsődleges), illetve a kiterjesztett időtartam lejártát megelőzően a Szerződés 3.2. pontjában foglaltaknak megfelelően a Felek megszüntetik;
· a Felek közös megegyezéssel megszüntetik;
· a jelen Szerződésben meghatározott esetekben; vagy
· a Bérlemény megsemmisül.

11. Értesítések

A Feleknek a Szerződés teljesítésével kapcsolatban minden nyilatkozatot, értesítést írásban kell közölniük. A Felek a szerződéses nyilatkozataikat egymással személyes átadással, vagy a Szerződésben rögzített címre feladott könyvelt postai küldeményben kötelesek közölni. A Felek a Szerződésben rögzített adataikban bekövetkezett változásokról egymást haladéktalanul írásban kötelesek tájékoztatni. A tájékoztatás elmulasztásából származó bármilyen jogkövetkezmény a mulasztó Felet terheli. A kapcsolattartásra kijelölt személyek:

A Bérbeadó részéről

	Név:
	dr. Párczen Zoltán

	Cím:
	6430 Bácsalmás, Gróf Teleki J. u. 4.-8.

	Telefon:
	79/541-455

	E-mail:
	parczen.zoltan@bacsalmas.hu



A Bérlő részéről 

Szerződéses ügyekben:

	Név:
	Németh Zsófia

	Cím:
	1134 Budapest, Váci út 35.

	Divízió:
	Mobil telekommunikációs osztály

	Telefon:
	+36 70/320-6453

	E-mail:
	zsofia.nemeth@digi.co.hu



Üzemeltetési ügyekben:

	Név:
	Kovács Sándor 

	Cím:
	1134 Budapest, Váci út 35.

	Divízió:
	Mobil telekommunikációs osztály

	Telefon:
	+36 70 984 6845

	E-mail:
	sandor.kovacs@digi.co.hu



12. Egyéb rendelkezések

12.1. A Felek megállapodnak, hogy minden információ, amelyet a Felek akár szóban vagy írásban, direkt vagy indirekt módon a másik Fél tudomására hoznak, bizalmasan, üzleti titokként kezelendő. A Felek nem jogosultak bizalmas információ átadására harmadik személy részére, és nem használhatják azt fel a másik Fél kifejezett, előzetes írásbeli hozzájárulása nélkül. A jelen Szerződés tekintetében titkosnak és bizalmasnak minősül minden olyan információ, tekintet nélkül arra, hogy az mikor keletkezett és mikor jutott a Felek birtokába, valamint arra, hogy az adathordozón rögzítésre került-e vagy sem, amely a másik Fél működésére, eljárásaira, terveire, szándékaira, koncepcióira, know-how-jára, kereskedelmi titkaira, piaci lehetőségeire, üzleti kapcsolataira vagy egyéb üzleti ügyeire vonatkozik.

12.2. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezéseit kell alkalmazni.

12.3. A Felek a vitás kérdéseiket tárgyalások útján kívánják rendezni. Amennyiben ez sikertelen lenne, a polgári perrendtartásról szóló 1952. évi III. törvény szerint hatáskörrel és illetékességgel rendelkező bíróság jár el.

12.4. A Bérlő nem felel a Bérleményen elhelyezett berendezései és felszerelései által okozott olyan károkért, amelyek a Bérlő érdekkörén kívül eső okból következtek be, A Felek megállapodnak, hogy a Ptk. 6:337. § -ban meghatározott zálogjog alkalmazását kizárják.

12.5. A jelen Szerződés vagy annak bármely rendelkezése kizárólag írásban, mindkét Fél cégszerű aláírásával módosítható.

12.6. A Bérbeadó nyilatkozik, hogy az általa megadott és a jelen Szerződésben meghatározott számlaszám hiteles, továbbá vállalja, hogy annak változásáról a Bérlő részére minden esetben cégszerűen aláírt írásbeli nyilatkozatba foglalt értesítést küld. Amennyiben a Bérlő a Szerződésben megjelölt, vagy azt követően vele ismertetett számlaszámra teljesít kifizetést, a teljesítéssel kapcsolatban semmilyen felelősség nem terheli. A Bérbeadó a jelen pontban meghatározott nyilatkozatáért teljes körű és feltétlen felelősséget vállal, megvédi és mentesíti a Bérlőt minden, a nyilatkozattal kapcsolatban felmerült felelősség alól, és megtéríti a Bérlő felmerült teljes kárát.

12.7. Mindkét Fél kifejezetten lemond a törvény által lehetővé tett körben arról, hogy a másik Fél vezető tisztségviselőjével szemben a jelen Szerződéssel összefüggésben bármilyen kártérítési vagy egyéb igényt érvényesítsen. A másik Fél vezető tisztségviselői erre a felelősségkorlátozásra közvetlenül hivatkozhatnak.

12.8 A jelen Szerződés a Felek teljes megállapodását tartalmazza, és hatályon kívül helyez minden korábbi, a jelen Szerződés létrejöttét megelőző akár szóbeli, akár írásbeli ajánlatot, ígéretet, megállapodást, intézkedést vagy tárgyalást. A jelen Szerződéssel kapcsolatos üzletági szokások csak annyiban válnak a jelen Szerződés részévé, amennyiben azokról a jelen Szerződés kifejezetten rendelkezik, vagy az a Bérlő jelen Szerződéssel elérni kívánt céljai érdekében szükséges.

A jelen Szerződést a Felek elolvasták, és mint akaratukkal mindenben megegyezőt jóváhagyólag 3 példányban aláírták.

Budapest, 2017. május 1.


	....................................................................................
	………......................................................................................

	Bérbeadó

	DIGI Távközlési és Szolgáltató Kft.
Bérlő
Florin Ungureanu ügyvezető


 1. sz. Melléklet
Ingatlan tulajdoni lap









2. sz. Melléklet
Térképmásolat 















 (OPCIONÁLIS – engedélyköteles állomás esetén)
Tulajdonosi hozzájárulás

Az ingatlan adatai:
	Ingatlan címe: 
	6430 Bácsalmás, Szent János utca 1.

	Helyrajzi szám: 
	Bácsalmás belterület 1976/4 helyrajzi szám



Tulajdonos adatai:
	Név/cégnév: 
	Bácsalmás Város Önkormányzata

	Székhely: 
	6430 Bácsalmás, Szent János utca 1.

	Cégjegyzékszám: 
	724320

	Adószám: 
	15336471-2-03

	Bankszámlaszám: 
	11732088-15336471-00000000

	Képviseli: 
	Németh Balázs polgármester



Tulajdonos a fenti ingatlanon elhelyezendő (XXXX) kódszámú DIGI mobiltelefon bázisállomás létesítéséhez és működtetéséhez szükséges engedélyek, felhatalmazások megszerzéséhez szükséges feltétlen és visszavonhatatlan tulajdonosi hozzájárulását – a bérleti időszakra vonatkozóan – megadja.

Bácsalmás, 2017. május 1.


	....................................................................................

	Tulajdonos






Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli zárt ülésének jegyzőkönyvéből 

(Kihagyva a kihagyandókat.)

100/2017. (IV. 5.) Bácsalmás v. öh.

Szűcs Lajosné eladó és Vida Sándor vevő 
adásvételi szerződése ügyében benyújtott 
kifogás elbírálása a bíróság utasítása alapján 
(Bácsalmás 087/45 hrsz) 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) Szűcs Lajosné …………………. alatti lakos, mint eladó és Vida Sándor ………………………... sz. alatti lakos, mint vevő a Bácsalmás külterület 087/45 hrsz. alatt felvett, 23 ha 3373 m2 területű, 732,94 AK értékű, szántó és kivett út művelési ágú földingatlannak az egészhez viszonyított 298/73294 tulajdoni hányada tekintetében 2016. június 20-án kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2016. november 2-án kiadott állásfoglalása ellen a vevő részéről a nyitva álló határidőn belül benyújtott kifogást elfogadja és a jogügylet vonatkozásában kiadott kamarai állásfoglalást megváltoztatja az alábbiak szerint:

Bácsalmás Város Önkormányzatának Képviselő-testülete a tárgyban szereplő adás-vételi szerződés megkötését Vida Sándor …………………………... sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban: Fétv.) 103/A. § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25. §-ának megsértésével került sor, egyébként a kifogást elutasítja. 

Az Alkotmánybíróság 17/2015. (VI. 5.) AB határozatának 2. pontja szerint az  állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikk (7) bekezdésében biztosított jogorvoslathoz való alapjog érvényesülése csak akkor biztosított, ha a) a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban, a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során”.

A Képviselő-testület álláspontja szerint a kamara állásfoglalását a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24. § (2) c) pont cb) alpontjának megfelelően állásfoglalása részletesebb, alátámasztott indokolást, illetve bizonyítást nem tartalmaz, hanem arra hivatkozik, hogy „a Földforgalmi törvény 24. § (2) bekezdés szerinti értékelése során arra a következtetésre jutott, hogy az értékelt személy elnyer olyan jogi helyzetet, amelynek révén a jövőben az elővásárlási jogát visszaélésszerűen gyakorolhatja.”
A korábbi magatartása alapján köztudomású tény, hogy azért akar osztatlan közös tulajdonban tulajdonrészt szerezni, hogy a nem fellelhető tulajdonosok tulajdonát saját tulajdonaként használja. A TAB azt látja, hogy a szerződéssel megszerzett elővásárlási jogosultságát visszaélésszerűen gyakorolja, ezt látva a TAB úgy gondolja, spekulatív tulajdonszerzésre törekszik.”

A tényállás tisztázása során a Képviselő-testület megállapította, hogy Vida Sándor a törvényben megfogalmazott kritériumoknak megfelel, elővásárlási jogát tulajdonostársként és családi gazdálkodóként gyakorolja. A megállapított tényállást bizonyítja a Takarnet rendszerből lekérdezett tulajdoni lapok adattartalma, a kifogást benyújtónak a fenti földingatlan tekintetében összesen 18398/73294 tulajdoni hányaddal – ami az ingatlan 25,1%-a – rendelkezik.

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.

A határozat az Fétv. 103/A.§-ában foglaltakon alapul.

A Képviselő-testület hatáskörét a Földforgalmi törvény 68.§ (5) bekezdése; az Fétv. 103/A.§-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló a 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán szociális ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Horváth István Attila PBÜ osztályvezető
4. Szakola Zoltán szociális ügyintéző
- levélben: 	1. Vida Sándor (……………………………………..sz.)
2. Bács-Kiskun Megyei Kormányhivatal Földhivatala (Kecskemét, Fecske u. 25.
– határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete
 (6000 Kecskemét, Tatár sor 6. sz.)

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.

Zobokiné Bite Gyöngyi 
testületi ügyintéző

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli zárt ülésének jegyzőkönyvéből 

(Kihagyva a kihagyandókat.)

101/2017. (IV. 5.) Bácsalmás v. öh.

Stefánovics Imre eladó és Vida Sándor vevő 
adásvételi szerződése ügyében 
benyújtott kifogás elbírálása 
(Bácsalmás 0364/4 hrsz.) 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) Stefánovics Imre ………………………. sz. alatti lakos, mint eladó és Vida Sándor ………………………………. sz. alatti lakos, mint vevő a Bácsalmás külterület 0364/4 hrsz. alatt felvett, 4855 m2 területű, 12,38 AK értékű, kivett tanya és szőlő művelési ágú földingatlan 1/1 tulajdoni hányadának tekintetében 2016. november 14-én kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2017. március 13-án kiadott állásfoglalása ellen a vevő részéről a nyitva álló határidőn belül benyújtott kifogást elfogadja és a jogügylet vonatkozásában  kiadott kamarai állásfoglalást megváltoztatja az alábbiak szerint:

A Képviselő-testület a tárgyban szereplő adás-vételi szerződés megkötését Vida Sándor …………………………………………. sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban: Fétv.) 103/A § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25. §-ának megsértésével került sor, egyébként a kifogást elutasítja. 

Az Alkotmánybíróság 17/2015. (VI. 5.) AB határozatának 2. pontja szerint az  állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikk (7) bekezdésében biztosított jogorvoslathoz való alapjog érvényesülése csak akkor biztosított, ha a) a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban, a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során”.

A Képviselő-testület álláspontja szerint a kamara állásfoglalását a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24. § (2) c) pont cc) alpontjának megfelelően állásfoglalása részletesebb, alátámasztott indokolást, illetve bizonyítást nem tartalmaz, hanem arra hivatkozik, hogy „a Földforgalmi törvény 24. § (2) bekezdés szerinti értékelése során arra a következtetésre jutott, hogy az értékelt személy indokolható gazdasági szükséglet nélkül, felhalmozási célból szerezné meg a föld tulajdonjogát.”

A Képviselő-testület a tényállás tisztázása során megállapította, hogy Vida Sándor a törvényben megfogalmazott kritériumoknak megfelel, regisztrált földműves, családi gazdálkodó, a földeket rendeltetésszerű használat, tehát földművelés céljából vásárolja meg, valamint elővásárlási jogát helyben lakó szomszédként gyakorolja. Vida Sándor a kifogásában leírtak bizonyítására benyújtotta a fenti ingatlant is tartalmazó térképmásolatot és a Bácsalmás 0364/27 hrsz.-ra vonatkozó tulajdoni lap másolatot, amelyek igazolják, hogy a szomszédos ingatlan az ő tulajdonában van.

A Képviselő-testület a tényállás tisztázása során a fenti ingatlan vonatkozásában helyszíni szemle megtartását tartotta szükségesnek. A helyszíni szemle és a légi felvételek vizsgálata során megállapításra került, hogy az ingatlanon lévő tanya tetőszerkezet nélküli, romos állapotban van, szőlő szinte egyáltalán nem található. A terület művelésbe vételéhez az elkészített fotók tanúsága szerint a romos tanyát elbontani, valamint a korábbi fakivágásokból felnövő hajtások kivágása is szükséges, így a vételár is reális.

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy összes iratával - a keresetlevélben foglaltakra vonatkozó nyilatkozatával együtt - tizenöt napon belül felterjeszti a Kecskeméti Közigazgatási és Munkaügyi Bírósághoz. 

A határozat az Fétv. 103/A.§-ában foglaltakon alapul.

A Képviselő-testület hatáskörét a Földforgalmi törvény 68. § (5) bekezdése; az Fétv. 103/A. §-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b pontja határozza meg. 

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló a 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán szociális ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Horváth István Attila PBÜ osztályvezető
4. Szakola Zoltán szociális ügyintéző
- levélben: 	1. Vida Sándor (……………………………….. sz.)
2. Bács-Kiskun Megyei Kormányhivatal Földhivatala (Kecskemét, Fecske u. 25.
– határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete
 (6000 Kecskemét, Tatár sor 6. sz.)

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.


Zobokiné Bite Gyöngyi 
testületi ügyintéző


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. április 5-i rendkívüli zárt ülésének jegyzőkönyvéből 

(Kihagyva a kihagyandókat.)

102/2017. (IV. 5.) Bácsalmás v. öh.

Hutterer Péter és Hutterer Zsófia eladók 
és Vida Sándor vevő adásvételi 
szerződése ügyében benyújtott kifogás 
elbírálása (Bácsalmás 0229/41 hrsz) 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) Hutterer Péter ………………………………. sz. alatti lakos és Hutterer Zsófia …………………………….. sz. alatti lakos, mint eladók és Vida Sándor ………………………………. sz. alatti lakos, mint vevő a Bácsalmás külterület 0229/41 hrsz. alatt felvett, 14 ha 8037 m2 területű, 423,53 AK értékű, szántó művelési ágú földingatlan 90/46458 tulajdoni hányadának tekintetében 2016. október 27-én kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2017. március 6-án kiadott állásfoglalása ellen a vevő részéről a nyitva álló határidőn belül benyújtott kifogást elutasítja.

A mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban Fétv.) 103/A. § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25. §-ának megsértésével került sor, egyébként a kifogást elutasítja.

A Képviselő-testület a kifogás elbírálása során megállapította, hogy a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége állásfoglalásának kialakítása során 
a)	a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdése alapján az adásvételi szerződést értékelte: állásfoglalásában az adásvételi szerződést nem támogatja Vida Sándor ……………………………….. szám alatti lakos vevővel, melynek indoka, hogy „a Földforgalmi törvény 24. § (2) bekezdés szerinti értékelése során arra a következtetésre jutott, hogy az értékelt személy indokolható gazdasági szükséglet nélkül, felhalmozási célból szerezné meg a föld tulajdonjogát”;
b)	állásfoglalása a Földforgalmi törvény 24.§ (2) bekezdés c) pont cb) alpontjában foglaltakon alapul;
c)	állásfoglalásának kialakítása során nem sértette meg a Földforgalmi törvény szabályait. 

A Képviselő-testület a tényállás tisztázása során megállapította továbbá, hogy a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége állásfoglalásában támogatja az elővásárlási joggal szintén rendelkező Krix Beatrixet. Ő a törvényben megfogalmazott kritériumoknak szintúgy megfelel, regisztrált földműves, családi gazdálkodó, elővásárlási jogát tulajdonostársként gyakorolja, valamint elfogadó jognyilatkozatában kijelentette, hogy a Földforgalmi törvény 18. § (2) bekezdés b) pontjában meghatározott földrajzi árujelzéssel, továbbá eredet megjelöléssel ellátott termék előállítása céljából gyakorolja elővásárlási jogát. 

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be. 
A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy összes iratával - a keresetlevélben foglaltakra vonatkozó nyilatkozatával együtt - tizenöt napon belül felterjeszti a Kecskeméti Közigazgatási és Munkaügyi Bírósághoz.

A határozat az Fétv. 103/A.§-ában foglaltakon alapul.

A Képviselő-testület hatáskörét a Földforgalmi törvény 68. § (5) bekezdése; az Fétv. 103/A. §-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán szociális ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Horváth István Attila PBÜ osztályvezető
4. Szakola Zoltán szociális ügyintéző
- levélben: 	1. Vida Sándor (……………………………….sz.)
2. Bács-Kiskun Megyei Kormányhivatal Földhivatala (Kecskemét, 
Fecske u. 25. – határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete
 (6000 Kecskemét, Tatár sor 6. sz.)

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Schaffer Tünde s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. április 5.

Zobokiné Bite Gyöngyi testületi ügyintéző
